laion/Wikipedia-Exotic huggingface dataset:
אוסטין מקסי

אוסטין מקסי (ב-אנגלית: Austin Maxi) היא מכונית משפחתית, 5 דלתות, האצ'בק אשר יוצרה על ידי קונצרן המכוניות "British Leyland" ה-בריטית, בין השנים 1969–1981. תכנון המכונית החל עוד בתקופת British Motor Corporation בנוסף לייצור בבריטניה, הדגם יוצר ב-סלובניה וב-ניו זילנד. מהדגם יוצרו 450,297 יחידות. מקסי 1500 (יוצר בין השנים 1969-1979) מקסי 1750 (יוצר בין השנים 1970-1980) מקסי 1750 HL (יוצר בין השנים 1980-1972) מקסי 2 - 1750 L (יוצר בין השנים 1980-1981) מקסי 2 - 1750 HL (יוצר בין השנים 1980-1981) מקסי 2 - 1750 HLS (יוצר בין השנים 1980-1981) אוסטין מקסי, 1,750, שנת 1976 אוסטין מקסי אוסטין מקסי אוסטין מקסי, 1,750, שנת 1972 אוסטין מקסי, שנת 1980 אוסטין מקסי - מבט לתא הנהג מנוע אוסטין מקסי, 1,748 סמ"ק, שנת 1980 אוסטין מקסי אוסטין מקסי, 1,750 אוסטין מקסי, 1,750 אוסטין A30 אוסטין 1100 אוסטין A40 פארינה אוסטין דה לוקס אוסטין ויקטוריה אוסטין 3 ליטר אוסטין ג'יפסי אוסטין אמבסדור אוסטין מקסי - מועדון אוסטין מקסי, austinmaxiclub.org אוסטין מקסי, aronline.co.uk מדיה וקבצים בנושא אוסטין מקסי בוויקישיתוף אוסטין מקסי (3:59 דקות), יו-טיוב אוסטין מקסי Maxi advertisement, www.pinterest.co.uk Retrieved 26 October 2017 אוסטין מקסיsimplyeighties אוסטין מקסי L, שנת 1980 - מידות ומפרט טכני carfolio.com/specifications/models/car אוסטין מקסי HL Scandinavian Leyland Maxi sales brochure, www.lov2xlr8.no Retrieved 26 October 2017
צמח

האם התכוונתם ל... צמחים וצמחייה צומח – ממלכה הכוללת בתוכה אורניזמים מבצעי פוטוסינתזה צומח (פיטוגאוגרפיה) – מראה חבל ארץ מבחינת נוף הצומח השולט בו מקום בדרום הכנרת וערכים קשורים צמח (מרכז אזורי) – מרכז אזורי ועיירה ערבית לשעבר בדרום הכנרת תחנת הרכבת סמח (צמח) – שרידים של תחנת הרכבת של העיירה סמח' ששכנה בדרום הכנרת קרב סמח' – קרב בכפר סמח' ובתחנת הרכבת הסמוכה במלחמת העולם הראשונה קרב דגניה-צמח – קרב במלחמת העצמאות, ראו קרב עמק הירדן גשר צמח – גשר עתיק ששירת את העוברים בין מישור החוף לעבר הירדן, ראו גשר צנברי (נהר הירדן) (נקרא גם "גשר אם הקשתות" ו"גשר אום אל קנטיר") מצב רפואי צמח (מצב רפואי) ("מצב וֵגֵטָטִיבִי", מ-Vegetative state) – מצב שנגרם עקב נזק מוחי כבד, שבו האדם אינו מודע לסביבתו ואינו מגיב לגירויים, אך מפגין מחזור ערות ושינה אישים ששם משפחתם צמח דוד צמח (1859–1860) – היה פובליציסט ומתרגם עברי פולני בן תקופת התחייה; בן-דודו של שלמה צמח דוד צמח (פרופסור) (1932–1997) – היה חוקר ומרצה לשפה וספרות ערבית דוד בן סלימאן צמח (דאוד צמח; 1902–1981) – היה רב, משורר וחוקר יהודי-עיראקי חרות צמח (1928–2010) – היה אלוף-משנה בחיל הים הישראלי, מייסד תחום הלוחמה האלקטרונית בחיל וחתן שני פרסי ביטחון ישראל יעקב צמח (מקובל) (יעקב בן חיים צמח; נפטר ב–1667) – היה מקובל ורופא, עורך חיבורים רבים בקבלת האר"י ותלמיד רבי שמואל ויטאל יעקב צמח (שופט) (1935–2006) – היה דוקטור למשפטים ושופט, נשיא בית המשפט המחוזי בירושלים מינה צמח (ילידת 1936) – סטטיסטיקאית ישראלית המתמחית בעריכת סקרים עדה צמח (צמח-וָרֶטֶה; 1919–2005) – הייתה חוקרת ספרות ומתרגמת ישראלית, כלת פרס טשרניחובסקי לתרגום; בתו של שלמה צמח עדי צמח (1935–2021) – היה פילוסוף, מבקר וחוקר ספרות ישראלי, פרופסור באוניברסיטה העברית שלמה צמח (1886–1974) – היה חלוץ, סופר ומחנך, חתן פרס ישראל; בן-דודו של דוד צמח
מקסימיליאן ובר

מקסימיליאן ובר (בגרמנית: Maximilian Wöber; נולד ב-4 בפברואר 1998) הוא כדורגלן אוסטרי המשחק בעמדת הבלם בבורוסיה מנשנגלאדבך בהשאלה מלידס יונייטד, ובנבחרת אוסטריה. ובר התחיל את הקריירה שלו במחלקת הנוער של ראפיד וינה. ב-6 בנובמבר 2016 ערך את הופעת הבכורה שלו בקבוצה הבוגרת בהפסד 0–1 לוולפסברגר. עד לסיום עונת 2016/2017 רשם 10 הופעות בליגה. ב-22 ביולי 2017 הבקיע את שער הבכורה שלו בליגה בתיקו 2-2 נגד מאטרסבורג. ב-24 באוגוסט 2017 חתם לארבע שנים באייאקס תמורת 7.5 מיליון אירו. ב-27 באוגוסט 2017 ערך את הופעת הבכורה שלו באייאקס בניצחון 0–2 נגד פנלו. ב-1 באוקטובר 2017 הבקיע את שער הבכורה שלו באייאקס בניצחון 0–4 נגד הירנפיין. ב-11 בינואר 2019 חתם לארבע וחצי שנים בסביליה. הוא הגיע בהשאלה תחילה, ולאחר מכן נמכר רשמית. הוא ערך את הופעתו היחידה בקבוצה ב-26 בינואר, בניצחון קבוצתו 5–0 על לבאנטה. ב-13 באוגוסט 2019 חתם לחמש עונות ברד בול זלצבורג תמורת 12 מיליון אירו, מה שהפך אותו לשחקן היקר בתולדות הבונדסליגה האוסטרית. ב-3 בינואר 2023 חתם לארבע וחצי שנים בלידס יונייטד. את הופעת הבכורה שלו ערך כמחליף ב-13 בינואר, במשחק שהסתיים בהפסד לאסטון וילה בתוצאה 1–2. ב-31 ביולי 2023 הושאל לבורוסיה מנשנגלאדבך מהבונדסליגה לעונה אחת. ב-6 בספטמבר 2017 ערך ובר את הופעת הבכורה שלו בנבחרת אוסטריה בניצחון 2–3 נגד סרביה. מדיה וקבצים בנושא מקסימיליאן ובר בוויקישיתוף מקסימיליאן ובר, באתר Transfermarkt מקסימיליאן ובר, באתר Soccerway מקסימיליאן ובר, באתר BDFutbol מקסימיליאן ובר, באתר WorldFootball.net מקסימיליאן ובר, באתר National Football Teams מקסימיליאן ובר, באתר FootballDatabase.eu "Sevilla 5-0 Levante: Pablo Machin's side smash visitors for five". La Liga News UK (באנגלית אמריקאית). 26 בינואר 2019. אורכב מ-המקור ב-2019-08-13. נבדק ב-13 באוגוסט 2019. {{cite web}}: (עזרה) "Offiziell: Maximilian Wöber wechselt zu Red Bull Salzburg" [Official: Maximilian Wöber joins Red Bull Salzburg]. Sky Sport Austria (בגרמנית). 13 באוגוסט 2019. נבדק ב-13 באוגוסט 2019. {{cite web}}: (עזרה) Emlyn Begley, Aston Villa 2 Leeds United 1, BBC Sport. 13 January 2023
התפלגות מקסוול-בולצמן

התפלגות מקסוול-בולצמן היא התפלגות המשמשת בפיזיקה ובכימיה לתיאור התפלגות גודל של וקטור, שכל אחד מרכיביו מתפלג באופן נורמלי ובלתי תלוי. השימוש הנפוץ ביותר שלה הוא לתיאור התפלגות המהירויות של חלקיקים בגז אידיאלי, אך היא יכולה לתאר, בשינוי הפרמטרים, גם, לדוגמה, את התפלגות התנע או האנרגיה שלהם. ההתפלגות קרויה על שם הפיזיקאי הסקוטי ג'יימס קלרק מקסוול והפיזיקאי האוסטרי לודוויג בולצמן. באופן פורמלי, אם   X 1 , X 2 , X 3 {\displaystyle \ X_{1},X_{2},X_{3}} הם משתנים מקריים נורמליים בלתי-תלויים בעלי תוחלת 0 וסטיית תקן   a {\displaystyle \ a} אז המשתנה המקרי   Z {\displaystyle \ Z} המוגדר על ידי   Z = ( X 1 ) 2 + ( X 2 ) 2 + ( X 3 ) 2 {\displaystyle \ Z={\sqrt {\left(X_{1}\right)^{2}+\left(X_{2}\right)^{2}+\left(X_{3}\right)^{2}}}} מתפלג לפי התפלגות מקסוול-בולצמן עם פרמטר   a {\displaystyle \ a} . במקרה זה,   ( Z / a ) 2 {\displaystyle \ (Z/a)^{2}} מתפלג התפלגות כי בריבוע עם שלוש דרגות חופש. נוסחת צפיפות ההסתברות הכללית להתפלגות מקסוול-בולצמן מובאת בטבלה, אך לרוב משתמשים בווריאציה המתארת את התפלגות גודל המהירות בגז אידיאלי: F ( v ) = 4 π v 2 ( m 2 π k B T ) 3 / 2 exp ⁡ ( − m v 2 2 k B T ) {\displaystyle F(v)=4\pi v^{2}\left({\frac {m}{2\pi k_{B}T}}\right)^{3/2}\exp \left({\frac {-mv^{2}}{2k_{B}T}}\right)} התפלגות מקסוול-בולצמן משמשת כבסיס לתיאור תופעות מקרוסקופיות של גז, כגון טמפרטורה, לחץ או דיפוזיה. ניתן להסיק את ההתפלגות תוך שימוש בכלים של מכניקה סטטיסטית, תחת ההנחות שהגז בנוי מכמות גדולה של חלקיקים כדוריים קשיחים שאינם משפיעים אחד על השני פרט להתנגשויות ביניהם, ובהזנחת אפקטים קוונטיים. הנחות אלו הן קירוב טוב להתנהגות של גזים אמיתיים בתנאים רגילים, שבהם הלחצים נמוכים והטמפרטורות נמוכות. ואכן, מדידות בתנאים רגילים מראות התאמה טובה מאוד של התפלגות המהירויות לצפי התאורטי. עבור המהירות כוקטור, ההתפלגות היא: f v ( v x , v y , v z ) = ( m 2 π k B T ) 3 / 2 exp ⁡ [ − m ( v x 2 + v y 2 + v z 2 ) 2 k B T ] {\displaystyle f_{v}(v_{x},v_{y},v_{z})=\left({\frac {m}{2\pi k_{B}T}}\right)^{3/2}\exp \left[{\frac {-m(v_{x}^{2}+v_{y}^{2}+v_{z}^{2})}{2k_{B}T}}\right]} . ניתן גם להסיק מתוך התפלגות מקסוול-בולצמן של המהירויות את התפלגות האנרגיה. בדוגמה שלהלן מובא חישוב עבור גז המכיל חלקיקים מסוג אחד בלבד, כך שלכל החלקיקים ישנה אותה מסה. אם ההסתברות למצוא מולקולה בטווח מהירויות   v → {\displaystyle \ {\vec {v}}} עד   v → + Δ v → {\displaystyle \ {\vec {v}}+\Delta {\vec {v}}} היא: F ( v ) d V = 4 π v 2 ( m 2 π k T ) 3 / 2 exp ⁡ ( − m v 2 2 k T ) d v {\displaystyle F(v)dV=4\pi v^{2}\left({\frac {m}{2\pi kT}}\right)^{3/2}\exp \left({\frac {-mv^{2}}{2kT}}\right)dv} ניתן להציב:   E = 1 2 m V 2 {\displaystyle \ E={\frac {1}{2}}mV^{2}} וגם   d E = m V d V {\displaystyle \ dE=mVdV} כשאז יתקבל: f E d E = 2 E π ( k T ) 3   exp ⁡ [ − E k T ] d E {\displaystyle f_{E}\,dE=2{\sqrt {\frac {E}{\pi (kT)^{3}}}}~\exp \left[{\frac {-E}{kT}}\right]\,dE} התפלגות בולצמן התפלגות פרמי-דיראק התפלגות בוז-איינשטיין גז אידיאלי התפלגות מקסוול-בולצמן, באתר אנציקלופדיה בריטניקה (באנגלית) התפלגות מקסוול-בולצמן, באתר MathWorld (באנגלית)
צ'יוקרליה

צ'יוקרליה (ברומנית: Ciocârlia), הוא השם הרומני לעפרוני, הוא שמה של מנגינת ריקודים עממית רומנית ידועה. במקור המנגינה הייתה חלק מרפרטואר הלאוטארים בהונגריה, פולין, רומניה וחלק מארצות חצי האי הבלקני, אך יש טיעונים שבבסיס היה זה ריקוד ממרכז אסיה, שחיקה את תנועות הציפור, העפרוני. הריקוד הובא לאירופה על ידי הטאטארים. המנגינה עובדה ברומניה על ידי נגן חליל הפאן אנגלוש דיניקו והכנר סאבה פדוראנו ובתערוכה הבינלאומית בפריז, ב-1889, זכתה לפרסום עולמי. ג'ורג'ה אנסקו הכליל אותה ברפסודיה רומנית. Despre portul, dansul si cantecul turco-tatarilor din Romania (ברומנית)
DAPA

DAPA (ראשי תיבות של: Defense Acquisition Program Administration, בהנגול: 방위사업청) היא זרוע ביצועית של ממשלת דרום קוריאה. היא הוקמה ב-1 בינואר 2006 תחת משרד ההגנה הלאומית לצורך ניהול פרויקטים לשיפור יכולת ההגנה, רכש של חימוש, טיפוח של התעשיות הביטחוניות המקומיות. DAPA מנהלת מגוון רחב של פרויקטי רכש גדולים. ביניהם: KAI KUH-1 Surion מסוק שירות KAI T-50 נשר מוזהב משפחה של מטוסי קרב על-קוליים מתקדמים למאמנים, כולל את הגרסות הבאות: T-50 (מאמן מתקדם) TA-50 (מאמן ומטוס התקפה בסיסי) FA-50 (שימוש כללי "multirole" מותאם לכל תנאי מזג-אוויר) T-50B (מעין T-50 לנשרים השחורים, הצוות האקרובטי של ROKAF) K2 פנתר שחור - טנק מערכה K9 רעם - הוביצר 155 מ"מ מתנייעים סג'ונג (הגדול) KD-III משחתת טילים מונחים S&T Daewoo K11 DAW - רובה סער מדיה וקבצים בנושא DAPA בוויקישיתוף אתר האינטרנט הרשמי של DAPA (בקוריאנית) אתר האינטרנט הרשמי של DAPA (באנגלית) DAPA, ברשת החברתית פייסבוק DAPA, ברשת החברתית אקס (טוויטר) DAPA, ברשת החברתית אינסטגרם DAPA, הבלוג הרשמי Government Organization Act (Article 33) 방위사업청 2013 브로셔(New Tomorrow DAPA)
חצי האי הוליק-קניון

חצי האי הוליק-קניון (באנגלית: Hollick-Kenyon Peninsula) או חצי האי קניון הוא דורבן מכוסה קרח, היוצא מן המסה ההררית העיקרית של חצי האי האנטארקטי ומזדקר לאורך 72 ק"מ בקשת צפון-מזרחית מבסיסו בין מפרצון מובילאויל למפרצון קייסי. חצי האי התגלה וצולם בחלקו מן האוויר על ידי לינקולן אלזוורת' בשנת 1935, בטיסתו הטראנס-אנטארקטית מהאי דנדי אל ים רוס. ב-1940 צולם חצי האי מן האוויר ומופה מן הקרקע על ידי השירות האנטארקטי האמריקאי. חצי האי קרוי על שם הרברט הוליק-קניון, הנווט בטיסה של אלזוורת', שתצוגת ההיבט המעשי של נחיתה והמראה באזורים מבודדים מהווה תרומה ברורה ובולטת לטכניקה של חקר אנטארקטיקה. חצי האי קניון באתר הגאזט האנטארקטי SCAR של ממשלת אוסטליה. שלוחה של מבנה גאולוגי כמו סלע ענק, חלק מהר או לשון יבשה.
מפרצון מובילאויל

מפרצון מובילאויל או מפרצון מובילאוייל (באנגלית: Mobiloil Inlet) הוא מפרצון מלא קרח, בחוף המזרחי של חצי האי האנטארקטי שבאנטארקטיקה. אל המפרצון נשפכים כמה קרחונים הזורמים צפון-מזרחה ומזרחה, בין פסגות רוק פייל לחצי האי הוליק-קניון. סר יוברט וילקינס גילה אותו בטיסתו מעל האזור ב-20 בדצמבר 1928. וילקינס נתן למפרצון את שמו. וילקינס קרא אותו על שם מוצר של חברת ואקום אויל האוסטרלית. מפרצון מובילאויל באתר הסקר הגאולוגי של ארצות הברית מפרצון מובילאויל באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
הובפרמה ארנה

הובפרמה ארנה (בבולגרית: Хювефарма Арена) הוא אצטדיון כדורגל הנמצא בראזגרד שבבולגריה ומכיל 9,000 מקומות ישיבה ומשמש את קבוצת הכדורגל לודוגורץ ראזגרד והנבחרת הצעירה. האצטדיון נפתח בשנת 2011 עם 5,000 מקומות ישיבה כאשר לפי התכנון הסופי, האצטדיון יכיל כ-12,000 מקומות ישיבה. ב-25 בספטמבר 2011 נערך המשחק הראשון בתולדות האצטדיון שהסתיים בניצחון 1-2 של לודוגורץ המקומית 1-2 נגד לבסקי סופיה. את השער הראשון באצטדיון כבש מירוסלאב איבנוב בדקה ה-10 של המשחק. ב-12 באוגוסט 2017 נחנך באצטדיון יציע חדש המכיל 3,500 מקומות ישיבה, דבר המאפשר ללודוגורץ לארח משחקים בשלב הבתים של המסגרות האירופיות. ב-28 בספטמבר 2017 נערך באצטדיון המשחק הראשון במסגרת אירופית בו ניצחה לודוגורץ 1-2 את הופנהיים הגרמנית. ב-18 בדצמבר 2019, שונה שם האצטדיון ל"הובפרמה ארנה". מדיה וקבצים בנושא הובפרמה ארנה בוויקישיתוף דף האצטדיון באתר הרשמי של לודוגורץ
פונקציה אנטי-הולומורפית

באנליזה מרוכבת, פונקציה אנטי-הולומורפית היא פונקציה מרוכבת f ( z ) {\displaystyle f(z)} אשר גזירה בסביבת הנקודה z ¯ {\displaystyle {\bar {z}}} לכל z {\displaystyle z} בתחום הגדרת הפונקציה, כאשר z ¯ {\displaystyle {\bar {z}}} הוא הצמוד המרוכב. אנטי-הולומורפיות קשורות קשר הדוק לפונקציות הולומורפיות; פונקציה הולומורפית על תחום פתוח f : D → C {\displaystyle f:D\to \mathbb {C} } היא אנטי-הולומורפית בתחום D ¯ {\displaystyle {\bar {D}}} . על כן, כל פונקציה אנטי-הולומורפית ניתן לפתח לטור חזקות לפי המשתנה z ¯ {\displaystyle {\bar {z}}} , בסביבת כל נקודה בתחום ההגדרה. פונקציה שהיא גם הולומורפית וגם אנטי-הולומורפית היא קבועה על כל רכיב קשירות בתחומה. פונקציה אנטי-הולומורפית, באתר MathWorld (באנגלית)
גביע הפדרציה 1989

גביע הפדרציה 1989 הייתה התחרות ה-27 לנבחרות טניס נשים. היא אורגנה על ידי פדרציית הטניס הבינלאומית. התחרות נערכה במגרשי מועדון הטניס בטוקיו. התחרות נערכה בחסות של NEC. התחרות החלה ב-1 באוקטובר בהשתתפות 40 נבחרות והסתיימה ב-9 באוקטובר 1989. נבחרת ארצות הברית ניצחה במשחק הגמר את נבחרת ספרד וזכתה בגביע בפעם ה-13 בתולדות הנבחרת. בנבחרת ישראל השתתפו חגית אוחיון, רומה מייר, לימור זלץ ואילנה ברגר. בסיבוב המוקדם הן נפגשו עם קוריאה הדרומית והפסידו 0:3. בסבב תנחומים ישראל נפגשה עם ג'מייקה וניצחו 0:3. בהמשך הם נפגשה עם יוגוסלביה והפסידו 1:2. נתוני משחק הגמר
ג'ורדי סמית'

ג'ורדן מייקל "ג'ורדי" סמית (באנגלית: Jordan Michael "Jordy" Smith, נולד ב-11 בפברואר 1988) הוא גולש גלים מקצועי מדרום אפריקה אשר מתחרה בסבב אליפות הגלישה העולמי. כיום (2017) מדורג במקום שלישי בעולם ובשיאו דורג במקום שני בעולם (2010 ו-2016). ב-2006 זכה באליפות העולם לנוער. ג'ורדי סמית' נולד בדרבן (דרום אפריקה) להורים ממוצא בריטי. הוא גדל באחת השכונות היותר קשות של העיר, אשר נחשבת ליעד גלישה מוביל ברחבי העולם כבר יותר מחמישים שנים, ומהמקומות הראשונים לארח את סבב אליפות הגלישה העולמי. סמית' החל לגלוש כבר מגיל שלוש והעיד כי ניצל כל רגע פנוי מהלימודים לטובת הגלישה. בגיל 18 עבר להתגורר בסן קלמנטה, קליפורניה מתוך שאיפה להתמקצע ולהפוך לאחד הגולשים הטובים בעולם. בשנת 2014, התחתן ג'ורדי עם לינדל ג'רוויס (אנ'), דוגמנית ומגישת טלוויזיה דרום אפריקאית. ב-2006 זכה באליפות העולם לנוער. בשנת 2007 זכה סמית' בסבב המוקדמות העולמי - סבב הגלישה לדרג ב' אשר המנצח בו עולה לסבב העולמי WCT (אנ') . החל משנת 2008, משתתף בסבב אליפות הגלישה העולמי אשר מתקיים ברחבי העולם לאורך כל השנה. את הישג השיא שלו, מקום שני, קבע כבר פעמיים, בשנת 2010 אחרי קלי סלייטר מארצות הברית ובשנת 2016 אחרי ג'ון ג'ון פלורנס מהאוואי. בשנת 2015 חווה ג'ורדי פציעה קשה בברכו אשר השביתה למשך מרבית השנה ומנעה ממנו לקחת חלק פעיל בתחרות. בשנת 2017 סיים במקום השלישי בעולם. סך הזכיות של ג'ורדי בפרסים מתחרויות גלישה בלבד עומד כיום על 1.9 מיליון דולר, לא כולל הסכמי חסות ופרסומות. החל מתחילת דרכו המקצועית נתמך על ידי מספר ספונסרים ובראשם חברת הגלישה האמריקאית O'NEILL. סמית' השתתף במספר הפקות של סרטי גלישה בכיכובו, בינם הסרטים Just Now, Now Now. אתר האינטרנט הרשמי של ג'ורדי סמית' just now Full Movie: Now Now - Jordy Smith, סרטון באתר יוטיוב wsl profile jordy smith interview ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורדי סמית'".
עצם הדמעות

עצם הדמעות או העצם הלקרימלית (באנגלית: lacrimal bone, "לקרימלית" בלטינית: דמעה) היא העצם הקטנה והשברירית ביותר בגולגולת. היא ממוקמת בחלק הקדמי של הקיר המדיאלי, בתוך ארובת העין. לעצם זו 2 שטחי פנים, והיא גובלת ב־3 עצמות שונות. עצם הדמעות היא חלק מהגולגולת. היא ממוקמת בתוך ארובת העין, בחלק הפנימי והמרכזי ביותר של הקיר המדיאלי. קיר נמצא בחלק של ארובת העין שקרוב לאף. הקיר מורכב מהבליטה הפרונטלית של עצם המקסילה, מעצם הדמעות, מהאתמואיד, ומחלק מגוף הספנואיד. עצם הדמעות גובלת בעצמות של הפנים ובעצמות הנמצאות בתוך הגולגולת- היא נמצאת על יד העצם המקסילרית, העצם האתמואידלית והעצם הפרונטלית. יחד עם העצם המקסילרית, יוצרת עצם הדמעות סוג של שקע, בו ממוקם שק הדמעות. נוסף על כך היא מספקת חריץ בו נמצאות צינוריות הדמעות, המהוות חלק חשוב ממערכת הדמעות - הן המקשרות בין שק הדמעות ובין חלל האף. המבנה המעוגל והחלק של העצם עוזר לתפקוד הטוב שלה, כך יש מקום מובנה ועם התנאים המתאימים ל"אחסון" שק הדמעות ומערכת הדמעות בכלל. נוסף על אלו, העצם מפרידה בין מערכת הדמעות לרקמה שנמצאת בתוך חלל האף, מה שמקנה לה תפקיד חשוב נוסף. חשוב להבחין בהבדל בין 2 אזורי העצם-האזור של ארובת העין, בו נמצא שק הדמעות, והאזור של האף, שבא במגע עם חלל האף והתאים הנמצאים בו. וכן, יש להבהיר כי זוהי אותה עצם, שפשוט באה במגע עם איברים שונים בגוף, ולכן נהג לחלק אותה לאזורים. הקיר המידאלי (ובמיוחד עצם הדמעות הנמצאת בו) הוא החלק העדין ביותר בארובת העין, וממנו עתידים להיווצר נזקים רבים. בעת חבלה עלולה עצם הדמעות להישבר. על מנת לטפל במצב, לרוב, רופאים יבחרו באחת משתי דרכי טיפול נפוצות- הראשונה היא: ייצוב העצם במקום בעזרת ניתוח, השנייה היא: לחכות לעצם שתתאחה מעצמה. מכיוון שעצם זו שברירית, והיות והיא ממוקמת ממש על הגבול בין ארובת העין לחלל האף, היא עתידה להיות מושפעת מזיהומים שקורים באזורים הללו. במקרה של זיהום, אנשים נוטים להתלונן על: כאב באזור ארובת העין, אודם בעין, ראייה כפולה, התנפחות באזור ואפילו (במקרים קיצוניים) נזק לראייה. רופאים לרוב יבחרו לטפל בזיהום מסוג זה בטיפול תרופתי. זיהום חמור מסוג זה משפיע גם על עצם הדמעות. לרוב, זיהום מסוג זה מופיע אצל ילדים, אך גם מבוגרים עשויים לחוות אותו. בזיהום זה ישנו נזק רב לכל מבנה העין (ארובת העין, העין עצמה, וסביבתה), ולכן ברוב המקרים הוא דורש אף פינוי לבית חולים לטיפול בו. סרטן העצמות עשוי להתפתח גם בעצם זו, אך זה נחשב לדבר נדיר במיוחד. במקרה וזה כן קורה, אנשים החולים במחלה זו עשויים לחוות דברים כגון: כאב, רגישות מסביב לעין, נפיחות וחולשה בעצם. מקרה כזה של סרטן כנראה יטופל כמו כל מקרה של סרטן אחר- עם כימותרפיה, הקרנות, וכן ניתוח. מדיה וקבצים בנושא עצם הדמעות בוויקישיתוף מאמר על ארובת העין מתוך האתר הרשמי של פרופ' אבי סלומון סרטון עם מידע נוסף על עצם הדמעות, סרטון באתר יוטיוב סרטון הסבר על עצם הדמעות מאתר של סיכומי מאמרים עמוד מידע על עצם הדמעות באתר המרכז מידע רב אודות אנטומית גוף האדם האתר הרשמי של פרופי אבי סלומון, עמוד המידע בנוגע לערובת העין מילון מריאם ובסטר, הערך "lacrimal bone" עמוד מידע הנוגע לעצם הדמעות מתוך אתר המאגד בתוכו מידע רב אודות מדע הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
משפט קרתיאודורי (פונקציות קונפורמיות)

משפט קרתיאודורי הוא משפט באנליזה מרוכבת הקובע כי העתקה קונפורמית מתחום פשוט קשר החסום על ידי עקומת ז'ורדן אל מעגל היחידה מורחבת באופן רציף אל שפת התחום, ומהווה הומיאומורפיזם בין עקומת הז'ורדן לבין שפת העיגול. תוצאה זו, המהווה תוצאת המשך למשפט ההעתקה של רימן, היא משפט חשוב באנליזה מרוכבת, המהווה בסיס למחקר של התנהגות פונקציות קונפורמיות ואוניוולנטיות באזור השפה של תחום הגדרתן. טענה זו הוכחה על ידי קונסטנטין קרתיאודורי בשנת 1913. מהות המשפט היא, שתחום פשוט קשר החסום על ידי עקומת ז'ורדן לא יכול להיות "מסובך מדי", שכן הוא שקול במובן חזק לעיגול, תחום דיי פשוט. דרישת המשפט להיותה של השפה עקומת ז'ורדן אינה הכרחית לקיומה של העתקה קונפורמיות המשרה הומיאומורפיזם על השפה. למשל, ההעתקה z ↦ z 2 {\displaystyle z\mapsto z^{2}} מחצי המישור המרוכב העליון אל C ∖ R + {\displaystyle \mathbb {C} \setminus \mathbb {R} ^{+}} היא קונפורמית ואכן מורחבת להעתקה הומיאומורפית (ואפילו אנליטית) בין השפות, אך אלו אינן עקומות ז'ורדן (אינן סגורות וחסומות).
אסון סן חואן איקסוואטפק

אסון סן חואן איקסואטפק התרחש בצפון מטרופולין מקסיקו סיטי, בירת מקסיקו, ב-19 בנובמבר 1984. דליפת גז בחוות מכלים של גז פחמימני מעובה הביאה לסדרה של התפוצצויות ושרפות, אשר השמידו את החווה והחריבו את העיר סן חואן איקסוואטפק (San Juan Ixhuatepec) שלידה. באסון נספו 500 עד 600 בני אדם ואלפים נפצעו. היה זה אחד האסונות התעשייתיים החמורים ביותר שהתרחשו בעולם. האסון התרחש במתקן אחסון וחלוקה של גז פחמימני מעובה של חברת הדלק פמקס (PEMEX), שהכיל 54 מכלים של גז, מהם שישה מכלים כדוריים גדולים והיתר מכלים גליליים בגדלים שונים. בסך הכל הכיל המתקן בעת האסון 11,000 מטרים מעוקבים של גפ"מ. המתקן היה מוקף בבתי העיר סן חואן איקסוואטפק, שבה חיו 40,000 תושבים. 60,000 איש נוספים חיו בגבעות הסמוכות לעיר. דליפת הגז במתקן החלה מצינור בקוטר 8 אינץ' שנקרע. עקב הדליפה נוצרה עננת גז גדולה, אשר נסחפה ברוח מערבה אל פאתי המתקן, מקום בו פעל לפיד שנועד לשרפת עודפי גז. בשעה 05:40 הצית הלפיד את עננת הגז, דבר שחולל התפוצצות גדולה, אשר חיבלה במכלים שבמתקן. הדבר יצר מוקדי דליפה נוספים, אשר הזינו את ההתלקחות שפרצה עקב ההתפוצצות. שרפות אלו הביאו לסדרה של 12 פיצוצי אד מתפשט של נוזל רותח (BLEVE) שנמשכו שעה ויותר. ההתפוצצויות החריבו את מרבית המבנים בסן חואן איקסוואטפק ושיגרו סביב מטר של שברי מתכת עד למרחק של 1,200 מטר. ההתפוצצויות והשרפות נמשכו עד לשעה 10:00 ביום המחרת. ההתפוצצויות והשרפות גרמו למותם של 500 עד 600 איש, שאת רובם לא ניתן היה לזהות. עוד 5,000 עד 7,000 איש נפצעו פצעים קשים, רבים מהם מכוויות. לאחר התאונה נמצא שבמתקן לא הייתה כלל מערכת לאיתור דליפות גז ושמערכת כיבוי האש במים שבו לא הייתה מספקת ונוטרלה על ידי הפיצוץ הראשון שהתרחש. ההתפוצצויות בגוודלחרה תיאור האסון, באתר מנהל הבריאות והבטיחות של בריטניה (Health and Safety Executive – HSE)
פרס באפט"א לטלוויזיה לשחקנית המשנה הטובה ביותר

פרסי באפט"א לטלוויזיה הוענקו לראשונה בשנת 1954. פרס זה הוא המקבילה הבריטית לפרסי אמי של ארצות הברית. בין השנים 1954 ל-1997 נערך טקס יחד שבו הוענקו פרסי הקולנוע והטלוויזיה יחד. החל מ-1988 נערכים טקסים נפרדים לקולנוע ולטלוויזיה. הפרסים לשחקנית המשנה הטובה ביותר ולשחקן המשנה הטוב ביותר הוענקו לראשונה בשנת 2010. "BAFTA TV 2021: Nominations for the Virgin Media British Academy Television Awards and British Academy Television Craft Awards". www.bafta.org (באנגלית). 2021-04-28. נבדק ב-2021-04-28.
לוויניה פונטנה

לוויניה פונטנה (באיטלקית: Lavinia Fontana; ‏ 24 באוגוסט 1552,בולוניה – 11 באוגוסט 1614 רומא), הייתה ציירת מנייריסטית איטלקייה. לוויניה נולדה בבולוניה ב-24 באוגוסט 1552, לאנטוניה לבית בונרדי ופרוספרו פונטנה. האב פרוספרו היה צייר והיה המורה הראשון שלה. ב-1577 נישאה לפאולו זאפי, שהיה צייר גם הוא. לזוג נולדו 11 ילדים, רק 3 מהם שרדו. ב-1580 ציירה דיוקן של האפיפיור גרגוריוס השלושה עשר, שהיה איש בולוניה ובזכותו קיבלה הזמנות מהכנסייה. ב-1603 היא ומשפחתה עברו לרומא בהזמנת האפיפיור קלמנס השמיני. נפטרה ברומא ב-11 באוגוסט 1614, בגיל 62. עבודתה המוקדמת הייתה, בהשפעת אביה, בסגנון האסכולה של בולוניה (אנ') לרבות קתרינה מבולוניה. אולם הושפעה גם מהסגנונות של קורג'ו ופארמיג'אנינו. בהמשך, בהשפעת הציירים ממשפחת קראצ'י, עברה לצבעים עזים בסגנון כמו ונציאני. במהלך חייה עבדה פונטנה בתחומי ציור שונים. בתחילת דרכה ציירה בעיקר דיוקנאות, כאשר בנות המעמד העליון בבולוניה העדיפו אותה בהיותה אשה. בהמשך קיבלה גם הזמנות לתמונת מזבח ולתמונות גדולות של סצנות דתיות ומיתולוגיות, אלה האחרונות כללו גם עירום נשי. היא ציירה גם סצנות דתיות מיניאטוריות על מתכת שנרכשו לשימוש כמתנות. הציור הידוע הראשון שלה "גור של קוף" משנת 1575 אבד. ציור מוקדם ששרד הוא "הפסיון של ישו" מ-1576 הנמצא במוזיאון לאמנות של אל פאסו. קיים תעוד על כ-100 יצירות שלה, אבל כיום מצויות רק 32 מהן. חברת האקדמיה של סן לוקא ברומא. לקראת יום הולדתה הששים טבעה האקדמיה מדליון לכבודה. 1976 - יצירות של פונטנה הוצגו לראשונה בתערוכת "נשים באמנות" שהתקיימה במוזיאון לאמנות בלוס אנג'לס (אנ') 1998 - תערוכה מוקדשת לפונטנה התקיימה במוזיאון הלאומי על נשים באמנות (אנ') וושינגטון. דיוקן עצמי עם צ'מבלו,1577, שמן על בד, 27X24 ס"מ, האקדמיה של סן לוקא, רומא, גברת עם כלב בחיקה, ????, שמן על לוח עץ, 97.1X72.4 ס"מ, גלריית האמנות של אוקלנד (ניו זילנד). דיוקן של אצילה, סביבות 1580, שמן על בד, 115X90 ס"מ, המוזיאון הלאומי על נשים באמנות(אנ') וושינגטון. עלית מרים לשמים, 1583, שמן על בד, 192X115 ס"מ. תינוק בעריסה, 1583, גלריית האמנות הלאומית של בולוניה. תמונת משפחת גוזדיני, 1584, שמן על בד, 253X191 ס"מ, גלריית האמנות הלאומית של בולוניה. אפולו והמוזות, סביבות 1598–1600, שמן על בד, 253X191 ס"מ, גלריית האמנות הלאומית של בולוניה. מינרבה מתלבשת, שמן על בד, 1613, גלריה בורגזה, אוטילי מסלי וששת ילדיה, לפני 1614, שמן על בד, 99X133.5 ס"מ, אוסף פרטי. מדליון לכבודה של פונטנה, אנטוניו קסונה 1611. פונטנה במאמר על האמניות של בולוניה (אנגלית).(הקישור אינו פעיל) גישה ליצירות לוויניה פונטנה באוספים השונים באמצעות אתר artcyclopedia (אנגלית). לוויניה פונטנה, באתר אנציקלופדיה בריטניקה (באנגלית) Fortunati, Vera (1998). "Lavinia Fontana: A Woman Artist in the Age of the Counter-Reformation". Lavinia Fontana of Bologna 1552-1614. Milan: Electa. p. 13. ISBN 978-88-435-6394-4 Women Artists, 1550-1950, Los Angeles County Museum of Art, Los Angeles, CA, USA (1976). Lavinia Fontana of Bologna (1552-1614), National Museum of Women in the Arts, Washington, DC, USA (February 5–June 7, 1998).